Big Joe Turner

Big Joe Turner (n. 18-an de majo 1911 en Kansasurbo, Missouri; m. 24-an de novembro 1985 en Inglewood, Kalifornio; fakte Joseph Vernon TURNER), estis usona bugio-, bluso- kaj rokenrolo-kantisto.

 Vivo kaj agado 
Jam en la aĝo de dek kvar jaroj li influis per sia kantado la surlokan ĵazmondon en sia naskiĝurbo. Meze de la 1930-aj jaroj li konatiĝis kun bugio-pianisto Pete Johnson, kun kiu li kune prezentis ekde tiam. En 1936 li iris unuafoje al Novjorko, kie li konatiĝis kun Count Basie.

La 23-an de decembro 1938 ekestis kune kun Johnson liaj unuaj kantoj en svingokoncerto en Carnegie Hall, nome Low Down Dog kaj It's All Right, Baby. Lin tiujare antaŭenigis John Hammond. La 30-an de decembro 1938 li sonregistris kune kun Pete Johnson ties komponaĵon Roll 'em Pete je diskeldonejo (Vocalion n-ro 4607), sekvis la 30-an de junio 1939 Cherry Red. Poste li prezentis kun diversaj ĵaz-gravuloj kiel Benny Goodman, Duke Ellington kaj Art Tatum. En la jaro 1945 li subskribis sondiskan kontrakton ĉe eldonejo National Records, kie sonregistris Herb Abramson. En 1951 Abramson atentigis entrepreniston Ahmet Ertegün pri li, kiu kontraktis kun li nome de sia diskeldonejo Atlantic Records. Sekve de tiu ekestis la unupeca disko Chains Of Love, kiu atingis altan rangon en la ritmenblusaj ranglistoj kaj de kiu Pat Boone poste faris novversion. En la 1950-aj jaroj li produktis kelkajn grandajn kaj malpli grandajn furoraĵojn, inter ili Shake, Rattle and Roll, Flip, Flop & Fly kaj Corrine, Corrina, kaj li ludis interalie kun Elmore James (TV Mama) kaj King Curtis. Entute la sukcesoj ja restis limigitaj, sufiĉis tamen por vivteni lin.

En la 60-aj kaj 70-aj jaroj Turner koncertvojaĝis la plejmultan tempon. Li surdiskigis kun ĵazgranduloj kiel Dizzy Gillespie kaj Roy Eldridge kaj ludis ankaŭ kun Axel Zwingenberger, kun kiu li krome sonregistris por du treege sukcesaj diskoj. Tamen kora nesufiĉo kaj diabeto malfaciligis al li la vivon. Liaj lastaj sonregistraĵoj ekestis kune kun Jimmy Witherspoon. La 24-an de novembro 1985 Big Joe Turner mortis en in Kalifornio pro renomalfunkcio.

Du el siaj plej famaj kanoj estis:

 Honey Hush (1953) - Piano sur la originala sonregistraĵo: Fats Domino
 Shake, Rattle and Roll (1954), la sonregistraĵo estis en 2001 enigita en la Blues Hall of Fame.

Big Joe Turner ne estas konfuzenda kun la paŝpiano-ludanto kaj kantisto Joe Turner (1907-1990), samkiel la bluskantisto kaj -basisto Big Joe Turner (1944-2008).

 Diskografio 
 Titolo Diskeldonejo Jaro  RimarkojFlip, Flop & Fly Pablo1989Koncertregistraĵoj kun la orkestro de Count Basie en Parizo kaj Frankfurto en 1972The Trumpet Kings Meet Joe Turner OJC1974 CD 1991Kun Dizzy Gillespie, Roy Eldridge, Harry Edison, Clark TerryTell Me Pretty Baby Arhoolie1992 Registraĵoj el la malfruaj 1940-aj jaroj kun la orkestro de Pete JohnsonBoss of the BluesOriginal 1956 Reissue auf CDJoe Turner's BluesTopaz Jazz1997Registraĵoj inter 1938 kaj 1946Shake, Rattle And RollCollectables2004Patcha, Patcha, All Night LongPablo1996 Joe Turner kun Jimmy WitherspoonThe Rhythm & Blues YearsAtlantic Records1986Stormy MondayPablo1991 I. a. kun Pee Wee Crayton, Roy Eldridge, Dizzy Gillespie, Eddie „Cleanhead“ VinsonLet´s Boogie All Night LongVagabond RecordsLP 1978 Axel Zwingenberger piano, Torsten Zwingenberger frapinstrumentaroJoe Turner Sings Kansas City JazzDecca1953Big Joe Is HereAtlantic1959Joe Turner and the BluesSavoy1960Big, Bad & Blue: The Joe Turner AnthologyRhino Atlantic1987Blues TrainMuse1983 Kun Roomful of BluesBoogie Woogie Jubilee1981 Registrita en la domo de Turner, kun Axel Zwingenberger,Roy Milton, Eddie „Cleanhead“ Vinson kaj Margie EvansShout, Rattle and RollProper2003 Skatolo de 4 lumdiskoj kun registraĵoj el la 1940-aj ĝis la fruaj 1950-aj jaroj

 Eksteraj ligiloj 

 Biografio de Turner

Kategorio:Usonaj ritmenblusaj kantistoj
Kategorio:Usonaj blusaj kantistoj
Kategorio:Usonaj ĵazkantistoj